b'\n_START_ARTICLE_\nAlias\n_START_SECTION_\nSezonul 1\n_START_PARAGRAPH_\n\xc8\x98apte ani \xc3\xaenaintea sezonului 1, Sydney Bristow era  student\xc4\x83 la colegiu, c\xc3\xa2nd cineva care pretindea c\xc4\x83 lucreaz\xc4\x83 pentru SD-6,(o presupus\xc4\x83 ramur\xc4\x83 secret\xc4\x83 a CIA) i-a oferit o slujb\xc4\x83. Ea a acceptat oferta \xc8\x99i a devenit repede un agent de teren. \xc3\x8en primul episod, Sydney \xc3\xaei spune logodnicului ei, Danny c\xc4\x83 este un spion. Ca rezultat al dezv\xc4\x83luirii existen\xc8\x9bei SD-6, Danny este omor\xc3\xa2t de SD-6._NEWLINE_Atunci Sydney afl\xc4\x83 de la tat\xc4\x83l s\xc4\x83u Jack Bristow (un alt agent SD-6) c\xc4\x83 SD-6 nu este parte din CIA; \xc3\xaen schimb, este parte Alian\xc8\x9ba celor Doisprezece, o organiza\xc8\x9bie inamic\xc4\x83 Statelor Unite. Aceasta se hot\xc4\x83r\xc4\x83\xc8\x99te s\xc4\x83 \xc3\xae\xc8\x99i pun\xc4\x83 la dispozi\xc8\x9bie serviciile adev\xc4\x83ratului CIA, devenind un agent dublu. Oferta sa este cur\xc3\xa2nd acceptat\xc4\x83 \xc8\x99i \xc3\xaencepe o lung\xc4\x83 \xc8\x99i dificil\xc4\x83 sarcin\xc4\x83 de a distruge SD-6 din interior. Afl\xc4\x83 repede c\xc4\x83 \xc8\x99i tat\xc4\x83l ei este un agent dublu pentru CIA._NEWLINE_Subiectul sezonului 1 cuprinde mai multe intrigi: Sydney este nevoit\xc4\x83 s\xc4\x83-\xc8\x99i ascund\xc4\x83 identitatea sa tripl\xc4\x83 de prieteni, investiga\xc8\x9bia lui Will Tippin \xc3\xaen leg\xc4\x83tur\xc4\x83 cu moartea suspect\xc4\x83 a lui Danny \xc8\x99i \xc3\xaencerc\xc4\x83rile lui Sydney de a afla adev\xc4\x83rul despre moartea mamei sale. Pe parcursul sezonului mai sunt prezentate \xc8\x99i alte planuri, cum ar fi: prietenia lui Sydney cu Francie, rela\xc8\x9bia lui Francie cu Charlie, \xc8\x99i rela\xc8\x9bia dintre Sydney \xc8\x99i agentul ei de leg\xc4\x83tur\xc4\x83 CIA, Michael Vaughn, de care era la \xc3\xaenceput sceptic\xc4\x83, dar cu timpul \xc3\xaencepe s\xc4\x83 aib\xc4\x83 \xc3\xaencredere \xc3\xaen el, deoarece via\xc8\x9ba ei devine foarte stresant\xc4\x83. \xc3\x8en sezonul 1 mai este prezentat\xc4\x83 \xc8\x99i o lupt\xc4\x83, \xc3\xaentre mai multe organiza\xc8\x9bii, de a colec\xc8\x9biona c\xc3\xa2t mai multe artefacte create de Rambaldi.\n_START_SECTION_\nSezonul 2\n_START_PARAGRAPH_\nAl doilea sezon \xc3\xaencepe cu introducerea Irinei Derevko, mama lui Sydney, care va deveni o parte vital\xc4\x83 a serialului. P\xc3\xa2n\xc4\x83 la mijlcul sezonului al doilea, serialul prezint\xc4\x83 str\xc3\xa2ngerea de informa\xc8\x9bii necesare pentru distrugerea SD-6 (Sydney a ob\xc8\x9binut informa\xc8\x9bii semnificative dintr-un server SD-6 aflat pe un avion, care pun cap\xc4\x83t existen\xc8\x9bei \xc3\xaentregii Alian\xc8\x9be). Astfel Sydney devine un agent normal pentru CIA, dar \xc3\xaen c\xc4\x83utarea fostului director al SD-6 Arvin Sloane, al asociatului acestuia Julian Sark \xc8\x99i a artifactelor lui Rambaldi. Prietenii lui Sydney de la SD-6, Marcus Dixon \xc8\x99i Marshall Flinkman, sunt informa\xc8\x9bi \xc3\xaen sf\xc3\xa2r\xc8\x99it de faptul c\xc4\x83 ea era un agent dublu \xc8\x99i sunt chema\xc8\x9bi s\xc4\x83 lucreze pentru CIA._NEWLINE_\xc3\x8en a doua jum\xc4\x83tate a sezonului, a ie\xc8\x99it la iveal\xc4\x83 c\xc4\x83 Francie Calfo, prietena cea mai bun\xc4\x83 a lui Sydney, a fost omorat\xc4\x83 \xc8\x99i \xc3\xaenlocuit\xc4\x83 de Allison Doren, o femeie care a fost operat\xc4\x83 s\xc4\x83 arate exact ca \xc8\x99i ea. Allison trebuia s\xc4\x83-i spioneze pe Sydney \xc8\x99i Will. \xc3\x8en finalul sezonului Will este \xc3\xaenjunghiat de Allison, iar Sydney (dup\xc8\x99 o lupt\xc4\x83 feroce cu Allison) se treze\xc8\x99te \xc3\xaen Hong Kong, unde afl\xc4\x83 de la Vaughn c\xc4\x83 a lipsit doi ani \xc8\x99i c\xc4\x83 acesta este c\xc4\x83s\xc4\x83torit.\n_START_SECTION_\nSezonul 3\n_START_PARAGRAPH_\nAl treilea sezon are loc dup\xc4\x83 doi ani dup\xc4\x83 evenimentele din sezonul 2, perioad\xc4\x83 \xc3\xaen care Sydney a lipsit \xc8\x99i a fost considerat\xc4\x83 moart\xc4\x83. Mostrele de ADN dintr-un corp ars au confirmat moartea ei familiei \xc8\x99i prietenilor._NEWLINE_Totu\xc8\x99i, adev\xc4\x83rul este c\xc4\x83 Sydney a fost r\xc4\x83pit\xc4\x83 de o organiza\xc8\x9bie terorist\xc4\x83 numit\xc4\x83 Leg\xc4\x83m\xc3\xa2ntul (The Covenant), care a \xc3\xaencercat s\xc4\x83 \xc3\xaei spele creierul, f\xc4\x83c\xc3\xa2nd-o s\xc4\x83 cread\xc4\x83 c\xc4\x83 era o asasin\xc4\x83 numit\xc4\x83 Julia Thorne. Dar Sydney \xc8\x99i-a \xc8\x99ters voluntar memoria celor doi ani, \xc3\xaen \xc3\xaencercarea de a uita lucrurile pe care a fost for\xc8\x9bat\xc4\x83 s\xc4\x83 le fac\xc4\x83 fiind Julia \xc8\x99i de se asigura c\xc4\x83 un obiect al lui Rambaldi nu va mai fi g\xc4\x83sit._NEWLINE_Sydney \xc3\xaencepe s\xc4\x83-\xc8\x99i investigheze cei doi ani pe care nu \xc8\x99i-i putea  amintea \xc3\xaen timp ce se reintegra la CIA. Acolo ea trebuie s\xc4\x83 accepte faptul c\xc4\x83 Arvin Sloane a devenit un renumit umanist interna\xc8\x9bional dup\xc4\x83 ce a fost gra\xc8\x9biat, iar Michael Vaughn s-a c\xc4\x83s\xc4\x83torit cu agentul NSC Lauren Reed. S-a descoperit c\xc4\x83 Lauren Reed este de fapt un membru al Leg\xc4\x83m\xc3\xa2ntului, precum \xc8\x99i iubita lui Julian Sark. NSC joac\xc4\x83 rolul unei organiza\xc8\x9bii guvernamentale care de\xc8\x9bine controlul asupra CIA-ului. Mai t\xc3\xa2rziu Sydney descoper\xc4\x83 c\xc4\x83 mama ei \xc3\xaempreun\xc4\x83 cu Arvin Sloane au avut un copil, rezultatul unei aventurii din trecut. Sydney o localizeaz\xc4\x83 pe sora ei, Nadia, \xc8\x99i o salveaz\xc4\x83 pentru a nu fi omor\xc3\xa2t\xc4\x83 de Leg\xc4\x83m\xc3\xa2nt._NEWLINE_La sf\xc3\xa2r\xc8\x99itul sezonului, Sydney pleac\xc4\x83 \xc3\xaentr-o misiune \xc8\x99i o \xc3\xaent\xc3\xa2lne\xc8\x99te pe Lauren. \xc3\x8en timpul luptei, Lauren \xc3\xaei spune lui Sydney c\xc4\x83 are informa\xc8\x9bii despre trecutul ei, pentru a o convinge s\xc4\x83 o lase s\xc4\x83 tr\xc4\x83iasc\xc4\x83. Apare Vaughn, care o salveaz\xc4\x83 pe Sydney \xc8\x99i o \xc3\xaempu\xc8\x99c\xc4\x83 pe Lauren. \xc3\x8en timp ce moare, Lauren \xc3\xaei spune lui Sydney num\xc4\x83rul unei cutii de valori dintr-o banc\xc4\x83, unde poate g\xc4\x83si informa\xc8\x9bii despre trecutul ei.\n_START_SECTION_\nSezonul 4\n_START_PARAGRAPH_\nSeason 4 \xc3\xaencepe de unde s-a terminat sezonul 3, cu Sydney descoperind un document secret numit "S.A.B. 47 Project". S-a dezv\xc4\x83luit c\xc4\x83 acel document \xc3\xaei permitea lui Jack Bristow s\xc4\x83 o omoare pe mama lui Sydney, deoarece acesta avea motive \xc3\xaentemeiate s\xc4\x83 cread\xc4\x83 c\xc4\x83 Irina Derevko a pus un contract pe via\xc8\x9ba lui Sydney._NEWLINE_Sydney se al\xc4\x83tur\xc4\x83 unei ramuri secrete a CIA-ului, creat\xc4\x83 dup\xc4\x83 modelul fostului SD-6 \xc8\x99i condus\xc4\x83 de vechiul ei du\xc8\x99man Arvin Sloane. Noua divizie este numit\xc4\x83 "APO": Authorized Personnel Only. Membrii APO (to\xc8\x9bi ale\xc8\x99i de c\xc4\x83tre Sloane) includ aproape toate personajele din sezoanele anterioare, printre care: Jack, Vaughn, fostul partener al lui Sydney (\xc8\x99i director al CIA-ului \xc3\xaen sezonul 3) Marcus Dixon, geniul \xc3\xaen tehnologie \xc8\x99i calculatoare, Marshall Flinkman \xc8\x99i cel mai bun prieten al lui Vaughn, Eric Weiss. Fiica lui Sloane Nadia Santos se al\xc4\x83tur\xc4\x83, de asemenea, echipei de la APO._NEWLINE_Pe parcursul sezonului, un impostor al lui Sloane ob\xc8\x9bine tehnologia necesar\xc4\x83 pentru a implementa o apocalips\xc4\x83 prezis\xc4\x83 de Rambaldi. Folosindu-se de Omnifam, adev\xc4\x83ratul Sloane a poluat apa potabil\xc4\x83 a lumii cu chimicale care pot cauza sentimente de pace \xc8\x99i lini\xc8\x99te. Dar, aceste sentimente pot fi inversate cu ajutorul Dispozitivului Mueller. Cea de a treia sor\xc4\x83 Derevko, Elena, construie\xc8\x99te un dispozitiv Mueller uria\xc8\x99 \xc3\xaen Sovogda, Rusia, care \xc3\xaei face pe locuitorii acestui ora\xc8\x99 extrem de violen\xc8\x9bi. Sydney, Jack, Irina, Nadia \xc8\x99i Vaughn merg acolo, distrug dispozitivul \xc8\x99i o omoar\xc4\x83 pe Elena. Dar Nadia este injectat\xc4\x83 cu ap\xc4\x83 poluat\xc4\x83 \xc8\x99i o atac\xc4\x83 pe Sydney, p\xc3\xa2n\xc4\x83 c\xc3\xa2nd Sloane este for\xc8\x9bat s\xc4\x83 o \xc3\xaempu\xc8\x99te ca s\xc4\x83 o opreasc\xc4\x83. Nadia este pus\xc4\x83 \xc3\xaen com\xc4\x83 p\xc3\xa2n\xc4\x83 c\xc3\xa2nd se va g\xc4\x83si un remediu, iar Irina este l\xc4\x83sat\xc4\x83 de Jack s\xc4\x83 plece._NEWLINE_Sezonul se \xc3\xaencheie cu Sydney \xc8\x99i Vaughn care merg cu ma\xc8\x99ina la Santa Barbara. Vaughn \xc3\xaei dezv\xc4\x83luie lui Sydney un secret \xc8\x99ocant: numele s\xc4\x83u adev\xc4\x83rat nu este Michael Vaughn; iar \xc3\xaent\xc3\xa2lnirea lor ini\xc8\x9bial\xc4\x83 de la CIA nu a fost o coinciden\xc8\x9b\xc4\x83. \xc3\x8enainte de mai divulga alte informa\xc8\x9bii, ma\xc8\x99ina lor este lovit\xc4\x83 de un alt vehicul, iar sezonul se termin\xc4\x83.\n_START_SECTION_\nSezonul 5\n_START_PARAGRAPH_\nDup\xc4\x83 accident, Vaughn este r\xc4\x83pit. Sydney descoper\xc4\x83 c\xc4\x83 Vaughn se afl\xc4\x83 sub suspiciunea de a fi un agent dublu. Vaughn, mai t\xc3\xa2rziu, reu\xc8\x99e\xc8\x99te s\xc4\x83 evadeze \xc8\x99i \xc3\xaei m\xc4\x83rturise\xc8\x99te lui Sydney c\xc4\x83 numele s\xc4\x83u adev\xc4\x83rat este Andr\xc3\xa9 Michaux. El dezv\xc4\x83luie faptul c\xc4\x83 investiga o opera\xc8\x9biune secret\xc4\x83, cunoscut\xc4\x83 sub numele de Prophet Five, \xc3\xaen care era implicat \xc8\x99i tat\xc4\x83l s\xc4\x83u. \xc3\x8en timpul misiunii de a recupera o carte, Sydney prime\xc8\x99te un telefon de la doctorul ei, care o anun\xc8\x9b\xc4\x83 c\xc4\x83 este ins\xc4\x83rcinat\xc4\x83. Mai t\xc3\xa2rziu, Vaughn este \xc3\xaempu\xc8\x99cat -din ordinele lui Gordon Dean- \xc8\x99i \xc3\xaenmorm\xc3\xa2ntat. Patru luni mai t\xc3\xa2rziu, Sydney continu\xc4\x83 s\xc4\x83 investigheze uciderea lui Vaughn. Ea lucreaz\xc4\x83 cu o bine-cunoscut\xc4\x83 asasin\xc4\x83 -care era \xc8\x99i o prieten\xc4\x83 a lui Vaughn- Ren\xc3\xa9e Rienne, pentru a g\xc4\x83si mai multe informa\xc8\x9bii despre Prophet Five. \xc3\x8entre timp, Sydney \xc3\xael urm\xc4\x83re\xc8\x99te pe Dean \xc8\x99i organiza\xc8\x9bia sa criminal\xc4\x83, "The Shed", care se d\xc4\x83dea drept CIA._NEWLINE_Doi noi membri se al\xc4\x83tur\xc4\x83 echipei APO -Thomas Grace \xc8\x99i Rachel Gibson- pentru a-l \xc3\xaenlocui pe Weiss, care s-a mutat la Washington pentru o slujb\xc4\x83 nou\xc4\x83, \xc8\x99i pe Nadia, care se afla \xc3\xaen com\xc4\x83. Rachel Gibson a fost min\xc8\x9bit\xc4\x83, precum a fost \xc8\x99i Sydney, c\xc4\x83 lucra pentru CIA. Dup\xc4\x83 ce descoper\xc4\x83 adev\xc4\x83rul, se al\xc4\x83tur\xc4\x83 adev\xc4\x83ratului CIA, unde lucreaz\xc4\x83 ca agent dublu. Cu ajutorul ei organiza\xc8\x9bia The Shed a fost distrus\xc4\x83._NEWLINE_Pe un plan secundar, Arvin Sloane \xc3\xae\xc8\x99i continu\xc4\x83 obsesia de a g\xc4\x83si un tratament pentru Nadia. Sloane este judecat \xc8\x99i \xc3\xaenchis pentru ac\xc8\x9biunile ilegale din trecut; dar apoi, este eliberat dup\xc4\x83 un scurt timp, dup\xc4\x83 ce comisia de judecat\xc4\x83 este manipulat\xc4\x83 de c\xc4\x83tre Dean. \xc3\x8en schimbul libert\xc4\x83\xc8\x9bii sale, Sloane este obligat s\xc4\x83 lucreze pentru Dean, ca agent dublu \xc3\xaen interiorul APO. Ne\xc8\x99tiind nimic de schimbarea loialit\xc4\x83\xc8\x9bii lui Sloane, Jack este de acord ca Sloane s\xc4\x83 se re\xc3\xaentoarc\xc4\x83 la APO \xc8\x99i s\xc4\x83 foloseasc\xc4\x83 resursele organiza\xc8\x9biei pentru a g\xc4\x83si un tratamnet pentru Nadia._NEWLINE_La sf\xc3\xa2r\xc8\x99itul serialului, iese la suprafa\xc8\x9b\xc4\x83 scopul final al lui Sloane -nemurirea-, scop pentru care sacrific\xc4\x83 via\xc8\x9ba Nadiei. Totu\xc8\x99i, este prins pentru totdeauna \xc3\xaen morm\xc3\xa2ntul lui Rambaldi datorit\xc4\x83 lui Jack, care se sacrific\xc4\x83 pentru a se r\xc4\x83zbuna toat\xc4\x83 suferin\xc8\x9ba pe care Sloane i-a provocat-o lui Sydney. Sydney merge \xc3\xaen Hong Kong, unde o g\xc4\x83se\xc8\x99te pe Irina, care moare \xc3\xaen urma luptei cu fiica sa._NEWLINE_Ultimul episod se \xc3\xaencheie cu o secven\xc8\x9b\xc4\x83 din viitor. Sydney \xc8\x99i Vaughn sunt c\xc4\x83s\xc4\x83tori\xc8\x9bi \xc8\x99i mai au un al doilea copil, numit Jack \xc3\xaen onoarea tat\xc4\x83lui lui Sydney. Isabelle d\xc4\x83 dovad\xc4\x83 de aceea\xc8\x99i abilitate de a completa un complicat test CIA, care i-a dezv\xc4\x83luit \xc8\x99i lui Sydney capacit\xc4\x83\xc8\x9bile \xc3\xaenn\xc4\x83scute de a deveni un agent ideal. Totu\xc8\x99i, dup\xc4\x83 ce completeaz\xc4\x83 puzzle-ul, ea \xc3\xael d\xc4\x83r\xc3\xa2m\xc4\x83, poate pentru c\xc4\x83 nu va avea de g\xc3\xa2nd s\xc4\x83 calce pe urmele mamei ei. Serialul se termin\xc4\x83 cu Dixon, Sydney, Vaughn \xc8\x99i cei doi copii ai lor, care fac o scurt\xc4\x83 plimbare pe plaj\xc4\x83.\n_START_SECTION_\nGenericul\n_START_PARAGRAPH_\nAlias este neobi\xc8\x99nuit pentru un serial american pentru c\xc4\x83 genericul nu apare dec\xc3\xa2t la  sf\xc3\xa2r\xc8\x99itul primului act, c\xc3\xa2teodat\xc4\x83 dup\xc4\x83 15 minute dup\xc4\x83 \xc3\xaenceperea episodului. \xc3\x8en aceast\xc4\x83 privin\xc8\x9b\xc4\x83 seam\xc4\x83n\xc4\x83 cu filmele James Bond, \xc3\xaen care anumite scene erau prezentate \xc3\xaenaintea genericului. Depinz\xc3\xa2nd de cererile fiec\xc4\x83rui episod, c\xc3\xa2teodat\xc4\x83 genericul nu mai este difuzat \xc3\xaen timp ce actorul joac\xc4\x83 \xc3\xaentr-o anumit\xc4\x83 scen\xc4\x83; \xc3\xaen acele ocazii titlul serialului nu apare pe ecran dec\xc3\xa2t la sf\xc3\xa2r\xc8\x99tul episodului._NEWLINE_\xc3\x8en timp ce genericul apare, literele din titlul ALIAS lic\xc4\x83resc \xc3\xaen  negativ una c\xc3\xa2te una. "S"-ul este ultima liter\xc4\x83 care apare, de aceat\xc4\x83 dat\xc4\x83 permanent \xc3\xaen negativ. Pe parcursul fiec\xc4\x83rui episod, numele unui ora\xc8\x99 sau al unei \xc8\x9b\xc4\x83ri apare pe ecranul negru cu o liter\xc4\x83 \xc3\xaen negativ, care apoi se m\xc4\x83re\xc8\x99te \xc3\xaencet \xc8\x99i o anumit\xc4\x83 scen\xc4\x83 apare din acea liter\xc4\x83._NEWLINE_Primele trei sezoane au folosit un generic care con\xc8\x9binea numai numele actorilor \xc3\xaen timp ce titlul ALIAS ap\xc4\x83rea gradual \xc3\xaentr-un col\xc8\x9b pe un ecran negru. Majoritatea episoadelor din sezonul 1 au inclus un prolog narat de Sydney Bristow, stabilind premisa serialului. \xc3\x8en sezoanele 1 \xc8\x99i 3 "ochiul" lui Rambaldi ( <o> ) sclipea pe titlul ALIAS c\xc3\xa2nd ap\xc4\x83rea numele lui Victor Garber, iar \xc3\xaen sezonul 2 c\xc3\xa2nd ap\xc4\x83rea numele lui Lena Olin._NEWLINE_Sezonul 4 era introdus de un generic mai scurt \xc8\x99i mai str\xc4\x83lucitor, care consta din remixul melodiei specifice serialului \xc8\x99i din imagini cu deghiz\xc4\x83rile lui Sydney \xc3\xaen timp ce ap\xc4\x83reau numele actorilor.\n_START_SECTION_\nMuzica\n_START_PARAGRAPH_\nGenericul serialului prezint\xc4\x83 muzic\xc4\x83 original\xc4\x83 compus\xc4\x83 de Michael Giacchino, ale c\xc4\x83rui compozi\xc8\x9bii sunt \xc3\xaen principal orchestrale. Coloana sonor\xc4\x83 a serialului Alias reprezint\xc4\x83 o \xc3\xaembinare de piese orchestrale cu muzic\xc4\x83 electronic\xc4\x83. Pe parcursul episoadelor sunt folosite numeroase melodii comerciale, potrivite \xc3\xaen func\xc8\x9bie de tipul scenei.\n_START_SECTION_\n\xc3\x8encadrarea \xc3\xaen timp\n_START_PARAGRAPH_\nPrimul sezon din Alias a \xc3\xaenceput \xc3\xaen 2001. O referire la securitatea na\xc8\x9bional\xc4\x83 pe parcursul sezonului 1 sugereaz\xc4\x83 faptul c\xc4\x83 serialul se desf\xc4\x83\xc8\x99oar\xc4\x83 nu foarte mult dup\xc4\x83 11 septembrie de\xc8\x99i Departamentul Federal pentru Securitatea Na\xc8\x9bional\xc4\x83 nu a fost instituit dec\xc3\xa2t \xc3\xaen 2003 (\xc3\xaen afar\xc4\x83 de aceast\xc4\x83 referire la securitatea na\xc8\x9bional\xc4\x83 nu mai exist\xc4\x83 o alt\xc4\x83 referire la 11 septembrie \xc3\xaen primul sezon; totu\xc8\x99i, se face o referire la Osama bin Laden \xc3\xaen dou\xc4\x83 episoade din sezonul 2). \xc3\x8en primul sezon, fiecare episod acoper\xc4\x83 evenimentele desf\xc4\x83\xc8\x99urate pe parcursul unei s\xc4\x83pt\xc4\x83m\xc3\xa2ni din via\xc8\x9ba lui Sydney, de\xc8\x99i se spunea c\xc4\x83 fiecare episod are loc la o s\xc4\x83pt\xc4\x83m\xc3\xa2n\xc4\x83 distan\xc8\x9b\xc4\x83. \xc3\x8en anumite episoade, se fac referiri la evenimente reale actuale. De exemplu, \xc3\xaentr-un episod, Sydney \xc3\xaei sugereaz\xc4\x83 lui Michael Vaughn c\xc4\x83 ar trebui s\xc4\x83 mearg\xc4\x83 la meciul dintre L.A. Kings \xc8\x99i Islanders. Acest meci chiar a avut loc, foarte aproape de momentul c\xc3\xa2nd episodul a fost difuzat \xc3\xaen 2002._NEWLINE_Finalul sezonului 2, care prezint\xc4\x83 faptul c\xc4\x83 Sydney a pierdut doi ani din via\xc8\x9ba ei, ar sugera c\xc4\x83 serialul la \xc3\xaenceputul sezonului 3 are loc cu doi ani \xc3\xaenaintea timpului din "lumea real\xc4\x83". Pentru majoritatea episoadelor din sezoanele 3-4, regizorii au evitat s\xc4\x83 men\xc8\x9bioneze orice dat\xc4\x83 curent\xc4\x83.'